
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 265
                                                           din 25 noiembrie 2021
privind creșterea transparenței cheltuirii banilor publici la nivelul Municipiului Sighișoara, a societăților comerciale în care Consiliul Local al Municipiului Sighișoara este asociat sau acționar și a instituțiilor publice aflate în subordinea Consiliului Local al Municipiului Sighișoara
Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 24.502/01.09.2021 și la Consiliul Local Sighișoara cu nr. 25.764/14.09.2021, de referatul de aprobare, înregistrat cu nr. 24.499/01.09.2021 al grupului de consilieri locali ai Partidului Național Liberal (P.N.L.), în calitate de inițiatori, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, care conferă aleșilor locali dreptul de inițiativă în promovarea actelor administrative, individual sau în grup;
Având în vedere prevederile Legii nr. 544/2001 privind liberul acces la informațiile de interes public, cu modificările și completările ulterioare;

Având în vedere prevederile H.G. nr. 123/2002 pentru aprobarea Normelor metodologice de aplicare a Legii nr. 544/2001 privind liberul acces la informațiile de interes public;

Având în vedere prevederile art. 1 alin. (2) din Legea nr. 52/2003 privind transparența decizională în administrație, republicată;
Având în vedere Raportul de specialitate al Serviciului Achiziţii, Investiții, Fonduri Europene, înregistrat cu nr. 27.252/28.09.2021, cel al S.C. Ecoserv Sig S.R.L. cu nr. 2.193/20.09.2021, înregistrat la Municipiul Sighișoara cu nr. 27.256/28.09.2021 și cel al S.C. Apă Termic Transport S.A. cu nr. 2.020/20.09.2021, înregistrat la Municipiul Sighișoara cu nr. 26.553/21.09.2021, prin care se propune aprobarea creșterii transparenței cheltuirii banilor publici la nivelul Municipiului Sighișoara, a societăților comerciale în care Consiliul Local al Municipiului Sighișoara este asociat sau acționar și a instituțiilor publice aflate în subordinea Consiliului Local al Municipiului Sighișoara;

Având în vedere amendamentele formulate în plenul şedinţei ordinare a Consiliului Local Sighişoara de către domnul consilier local Fiscu Constantin - Mihai, amendamente însuşite şi votate de către membrii Consiliului Local Sighişoara;
Având în vedere avizele favorabile ale tuturor comisiilor pe domenii de specialitate;  
În temeiul prevederilor art. 129 alin. (1), alin. (2) lit. b), c), d), alin. (4) lit. d), alin. (7) lit. k), art. 139 alin. (1) și alin. (3), art. 196 alin. (1) lit. a) și a art. 243 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ș T E:

Art. 1. Se aprobă creșterea transparenței cheltuirii banilor publici la nivelul Municipiului Sighișoara, a societăților comerciale în care Consiliul Local al Municipiului Sighișoara este asociat sau acționar și a instituțiilor publice aflate în subordinea Consiliului Local al Municipiului Sighișoara, prin crearea pe pagina web a Municipiului Sighișoara (http://www.primăriasighisoara.ro) a unei secțiuni ”Cheltuieli publice”, cu subsecțiunile ”Contracte Municipiul Sighișoara”, ”Contracte Instituții Publice”, ”Plăți Municipiul Sighișoara” și ”Plăți Instituții Subordonate”, unde se vor publica aceste informații.
Art. 2. Se vor publica, în copie scanată, toate contractele încheiate în calitate de autoritate contractantă cu terții, indiferent de tipul de contract, obiect, valoare sau modul de atribuire, precum și actele adiționale, în care figurează Municipiul Sighișoara ca autoritate contractantă, cu anonimizarea datelor cu caracter personal (acolo unde este cazul), în termen de maxim 15 zile de la data încheierii contractului, pe pagina web a Municipiului Sighișoara (http://www.primăriasighisoara.ro) în secțiunea ”Cheltuieli publice”, subsecțiunea ”Contracte Municipiul Sighișoara”.
Art. 3. Se va publica lunar pe pagina web a Municipiului Sighișoara (http:// www.primăriasighisoara.ro) în secțiunea ”Cheltuieli publice”, subsecțiunea ”Plăți Municipiul Sighișoara”, un raport în format electronic cu plățile aferente fiecărui contract, în termen de maxim 15 zile de la data efectuării ultimei plăți.

Art. 4. (1) Toate contractele încheiate în calitate de autoritate contractantă cu terții, indiferent de tipul de contract, obiect, valoare sau modul de atribuire, precum și actele adiționale, în care figurează ca autoritate contractantă o societate comercială la care Consiliul Local este asociat unic (S.C. Ecoserv Sig S.R.L.) sau acționar (S.C. Apă Termic Transport S.A.) sau instituțiile publice aflate în subordinea Consiliului Local al Municipiului Sighișoara, se scanează de către compartimentele de specialitate ale instituției/societății respective, cu anonimizarea datelor cu caracter personal (acolo unde este cazul) și se publică pe propria pagină web într-o secțiune dedicată, în termen de maxim 15 zile de la data încheierii contractului.
(2) Pe pagina web a Municipiului Sighișoara (http://www.primăriasighisoara.ro), în secțiunea ”Cheltuieli publice” se va crea o subsecțiune ,,Contracte Instituții Subordonate”. Subsecțiunea respectivă va conține link-uri care vor face trimitere către paginile de web corespunzătoare de pe site-urile instituțiilor subordonate.
Art. 5. (1) Societățile comerciale la care Consiliul Local este asociat unic (S.C. Ecoserv Sig S.R.L.) sau acționar (S.C. Apă Termic Transport S.A.), instituțiile publice aflate în subordinea Consiliului Local al Municipiului Sighișoara vor publica lunar un raport în format electronic cu situația lunară a plăților aferente fiecărui contract încheiat în calitate de autoritate contractantă cu terți, pe propria pagină web într-o secțiune dedicată, în termen de maxim 15 zile de la data efectuării ultimei plăți.
(2) Raportul lunar de cheltuieli al societăților comerciale la care Consiliul Local este asociat unic (S.C. Ecoserv Sig S.R.L.) sau acționar (S.C. Apă Termic Transport S.A.), al instituțiilor subordonate va fi publicat și pe pagina web a Municipiului Sighișoara (http://www.primăriasighisoara.ro) în secțiunea ”Cheltuieli publice”, unde se va crea o subsecțiune cu denumirea ”Plăți Instituții Subordonate”. Subsecțiunea respectivă va conține link-uri care vor face trimitere către paginile de web corespunzătoare de pe pagina web a S.C. Ecoserv Sig S.R.L., S.C. Apă Termic Transport S.A. și a instituțiilor aflate în subordinea Consiliului Local al Municipiului Sighișoara.

Art. 6.  Se vor publica, în copie scanată, pe pagina web a Municipiului Sighișoara în secțiunea ”Cheltuieli publice”, subsecțiunea ”Contracte Municipiul Sighișoara”, în termen de 60 de zile de la asigurarea funcționalității și capacității tehnice a sistemului informatic, dar nu mai târziu de 31.12.2021, toate contractele încheiate de către Municipiul Sighișoara în calitate de autoritate contractantă și aflate în derulare, cu anonimizarea datelor cu caracter personal (acolo unde este cazul).

Art. 7. Se vor publica, în copie scanată, pe pagina web a societăților comerciale la care Consiliul Local este asociat unic (S.C. Ecoserv Sig S.R.L.) sau acționar (S.C. Apă Termic Transport S.A.), a instituțiilor publice aflate în subordinea Consiliului Local al Municipiului Sighișoara, toate contractele aflate în derulare, încheiate în calitate de autoritate contractantă, cu anonimizarea datelor cu caracter personal (acolo unde este cazul) în termen de 60 de zile de la asigurarea funcționalității și capacității tehnice a sistemului informatic, dar nu mai târziu de 31.12.2021.
Art. 8. Nerespectarea termenelor și a prevederilor prezentei hotărâri constituie abatere discipli-

nară și se sancționează potrivit prevederilor legale în vigoare. În cazul constatării nerespectării prevederilor prezentei hotărâri, Primarul Municipiului Sighișoara va aplica măsurile de sancționare în forma și procedura prevăzută de lege și va informa Consiliul Local Sighișoara cu privire la sancțiunile aplicate.

Art. 9. Începând cu data adoptării prezentei hotărâri, niciun contract încheiat în calitate de autoritate contractantă de Municipiul Sighișoara, societățile comerciale la care Consiliul Local este asociat unic (S.C. Ecoserv Sig S.R.L.) sau acționar (S.C. Apă Termic Transport S.A.) sau instituțiile publice aflate în subordinea Consiliului Local al Municipiului Sighișoara nu vor mai avea clauză de confidențialitate, cu excepția situațiilor în care există prevederi legale contrare sau în cazul în care documentele intră sub incidența prevederilor legale privind domeniul apărării țării, ordinea publică și securitatea națională.

Art. 10. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, aparatul de specialitate al Primarului Municipiului Sighișoara, societățiile comerciale la care Consiliul Local Sighișoara este asociat unic (S.C. Ecoserv Sig S.R.L.) sau acționar (S.C. Apă Termic Transport S.A.), instituțiile publice aflate în subordinea Consiliului Local al Municipiului Sighișoara.
Art. 11. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Stanciu Mihai Ioan                  
                                              Contrasemnează pentru legalitate
                                      SECRETARUL GENERAL al municipiului,

                                                     Bizo Anca
(Prezenta s-a adoptat cu 10 voturi ”pentru” și 6 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Achiziţii, Investiții, Fonduri Europene;
  1 ex. Biroul Buget, Contabilitate, Salarizare – Direcţia Economică;

  1 ex. Biroul Juridic;
  2 ex. S.C. Ecoserv Sig S.R.L.;
  2 ex. S.C. Apă Termic Transport S.A.;
  1 ex. instituțiile publice aflate în subordinea Consiliului Local al Municipiului Sighișoara.
20 ex.

B.A. 
